****  **НЧ „Христо Ботев – 1936г.”**

 село Златитрап , ул. 5­-та, № 89 , община Родопи , област Пловдив

 E-mail: chitalishte\_hristo\_botev@abv.bg

**ПРОГРАМА**

**ЗА РАЗВИТИЕ НА ЧИТАЛИЩНАТА ДЕЙНОСТ**

**НА НЧ „ХРИСТО БОТЕВ – 1936 г.” СЕЛО ЗЛАТИТРАП ПРЕЗ 2024 ГОДИНА**

Може да се каже, че читалището е най-значимата културна институция в България,

защото е най-близка и достъпна за хората. Читалището обединява различните социални групи в обществото. То е значим фактор за духовното израстване на българската нация. Днес читалищната дейност е многообразна. Читалището се стреми всяка негова проява да бъде полезна на хората. Читалището е свързващо звено между традиции и съвремие Едни от най-влиятелните предводители на националната ни революция като Раковски, Левски, Каравелов и други са подкрепяли читалищата и са ги насърчавали в дейността им. Техния пример не трябва да потъне в забвение, защото дори и в глобализиращия се свят в който живеем, читалищата трябва да останат храм на знанието, книжовността и традициите.

 **I.** С изготвянето на програмата за 2024 година, читалището има за цели**:**

 1.Развитието и утвърждаването на читалището като важна, модерна обществена институция със съвременни културни, образователни и социални дейности, отговарящи на потребностите на населението.

 2.Приобщаване на още хората от селото към дейността на читалището.

 **II.** За да постигне своите цели, читалището си поставя следните задачи**:**

 1..Съхраняване, популяризиране и предаване на идните поколения българските културни, битови и фолклорни ценности и традиции.

* Чрез представянето им с привлекателни мероприятия и форми
* Чрез участие на самодейните колективи към читалището в местни, регионални, национални и международни фолклорни и други празници, събори и фестивали.

 2.Обогатяване на библиотечния фонд и подобряване дейността на библиотеката.

* Чрез закупуване на нови книги, дарения и участие в проекти.
* Чрез използване на всякакви възможности за повишаване на читателския интерес на младите хора.
1. Сътрудничество с Кметството, ЦДГ „Първи юни” и Пенсионерски клуб „Здравец” на село Златитрап, Кукерско сдружение село Златитрап, Община „Родопи” и читалищата на територията на Община „Родопи”, област Пловдив и страната, други организации свързани с реализирането на културни и образователни политики.

 - Чрез провеждането на съвместни мероприятия

 4. Организиране на инициативи за оказване на помощ на възрастни хора и деца в неравностойно положение

 5. Подобряване на материално-техническата база на читалището.

 - Чрез финансова помощ от Община „Родопи“

 - Чрез участие в проекти

 Настоящата програма е изготвена съгласно чл. 26а, ал. 2 от Закона за народните читалища .Нейната продължителност е до 31 декември 2024 година. Тя е отворена за промени и допълнения.